આ ડ્રાફટ આગામી ૨૦ વર્ષને ધ્યાને રાખી તૈયાર કરાયો છે એટલે કે વર્ષ ૨૦૨૦ થી ૨૦૪૦ સુધી આ નવી શિક્ષણ પઘ્ધતિ જ લાગુ કરવાની સરકારની વિચારણા છે. શિક્ષણ ક્ષેત્રે ધરખમ સુધારા તો થશે પણ આ સુધારા ભણતરને ભાર વગરનું બનાવશે તો તે વિદ્યાર્થીઓ માટે એક હકારાત્મક પરીબળ ગણાશે પરંતુ જો આ નવી પઘ્ધતિ ભણતર વગરનો ભાર ઉભો કરશે તો તેની વિપરીત અસર પણ ઉપજી શકે છે એટલે કે જો આ ડ્રાફટના નિયમો વિદ્યાર્થીઓ માટે જરૂરી ભણતર કે પાઠયક્રમમાં પણ ઘટાડો કરી દેશે તો વિપરીત અસર પણ પડી શકે છે. આમ આ નવી પોલીસી દિશા, દશા કેવી રીતે બદલાવશે ? તે પણ એક મોટો પ્રશ્ર્ન છે.